CELEX: 32017D1583
Language: bg
Date: 2017-09-01 00:00:00
Title: Решение (ЕС) 2017/1583 на Комисията от 1 септември 2017 година за определяне, съгласно Директива 2006/7/ЕО на Европейския парламент и на Съвета, на EN ISO 17994:2014 за стандарт по отношение на еквивалентността на микробиологичните методи (нотифицирано под номер С(2017) 5843)

19.9.2017   
            
            
               BG
            
            
               Официален вестник на Европейския съюз
            
            
               L 239/34
            
         РЕШЕНИЕ (ЕС) 2017/1583 НА КОМИСИЯТА
   от 1 септември 2017 година
   за определяне, съгласно Директива 2006/7/ЕО на Европейския парламент и на Съвета, на EN ISO 17994:2014 за стандарт по отношение на еквивалентността на микробиологичните методи
   
      
         (нотифицирано под номер С(2017) 5843)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/7/EО на Европейския парламент и на Съвета от 15 февруари 2006 г. за управление качеството на водите за къпане и за отмяна на Директива 76/160/EИО (1), и по-специално член 15, параграф 2, буква а) от нея,
   като има предвид, че:
   
               (1)
            
            
               В Решение 2009/64/ЕО на Комисията (2) международният стандарт ISO 17994:2004(Е) „Качество на водата. Критерии за установяване на еквивалентност между микробиологични методи“ се определя за стандарт по отношение на еквивалентността на микробиологичните методи за целите на Директива 2006/7/ЕО.
            
         
               (2)
            
            
               Стандарт ISO 17994:2004(E) е остарял и беше подложен на техническо актуализиране (например по отношение на терминологията, изясняване на спецификациите и добавяне на ново приложение относно техническите изчисления).
            
         
               (3)
            
            
               Поради това стандарт ISO 17994:2004(E) беше заменен с по-скорошна версия — ISO 17994:2014 „Качество на водата. Изисквания за сравняване на относителното възстановяване на микроорганизми чрез два количествени метода“. Този международен стандарт беше транспониран от Европейския комитет за стандартизация в европейски стандарт EN ISO 17994:2014. Поради това е целесъобразно стандарт EN ISO 17994:2014 да се определи за стандарт по отношение на еквивалентността на микробиологичните методи за целите на Директива 2006/7/ЕО.
            
         
               (4)
            
            
               Поради това Решение 2009/64/ЕО следва да бъде отменено.
            
         
               (5)
            
            
               Мерките, предвидени в настоящото решение, са в съответствие със становището на комитета, създаден по силата на член 16, параграф 1 от Директива 2006/7/ЕО,
            
         ПРИЕ НАСТОЯЩОТО РЕШЕНИЕ:
   Член 1
   За целите на член 3, параграф 9 от Директива 2006/7/ЕО стандарт EN ISO 17994:2014 „Качество на водата. Изисквания за сравняване на относителното възстановяване на микроорганизми чрез два количествени метода“ се определя за стандарт по отношение на еквивалентността на микробиологичните методи.
   Член 2
   Решение 2009/64/ЕО се отменя.
   Член 3
   Адресати на настоящото решение са държавите членки.
   
      Съставено в Брюксел на 1 септември 2017 година.
      
         
            За Комисията
         
         Karmenu VELLA
         
            Член на Комисията
         
      
   
   
      (1)  ОВ L 64, 4.3.2006 г., стр. 37.
   
      (2)  Решение 2009/64/EО на Комисията от 21 януари 2009 г. за определяне, съгласно Директива 2006/7/ЕО на Европейския парламент и на Съвета, на ISO 17994:2004(E) за стандарт по отношение на еквивалентността на микробиологичните методи (ОВ L 23, 27.1.2009 г., стр. 32).